खतांझंगः

खतांझंगः वा सिँक्वाःझंगः पिसिदे (Picidae) परिवारया झंगः ख। थ्व परिवारया झंगः हलिमय् अस्त्रेलिया, न्यु जिल्यान्द, मादागास्कर व मेमेगु अति हे ध्रुवीय थासय् जक्क मदु। थुकिया आपालं प्रजाति जंगलय् च्वनि धाःसा छुं प्रजाति सिमा मदूगु क्षेत्र दसु पत्थरी गुं लागा व मरुभूमिइ च्वं। 

पिसिदे Piciformes अर्दरया ८ता जक्क ल्यं दनिगु म्वानाच्वंगु परिवारय् छता ख। पिसिफर्मस् अर्दरया मेमेगु झंगः दसु jacamar, पफबर्द (puffbird), क्यापितोनिदे (Capitonidae), तोउक्यान (toucan), व हनिगाइद (honeyguide)तयेत पारम्परिक रुपय् खताझंगः, पिकुलेत (piculet), राइनेक (wryneck), व स्यापसकर (sapsucker)नाप नापंया स्वापू दूगु प्राणीया रुपय् कायेगु या। आधुनिक दिएनए सिक्वेन्सं थ्व विचायात पाय्‌छि धकाः क्यंगु दु।  

थ्व परिवारया ३०गु जेनेराय् करिब २०० प्रजाति दु। थ्व परिवारया यक्व प्रजातितेगु प्राकृतिक वासस्थान मासेजूगुलिं लोपोन्मुख दु। निता प्रजाति आइभोरी बिल्द वुदपेकर (Ivory-billed Woodpecker) व इम्पेरियल वुदपेकर (Imperial Woodpecker) ३० दँ निसें लोप जूगु धका कायेगु या। (थ्व विषयय् अझ नं छुं प्रतिवाद दनि)

लिधंसा

स्वयादिसँ
 झंगः

पुचः:झंगः